**Zmluva o dielo**

**Zmluvné strany:**

Identifikačné č.: ZoD- \_\_\_\_

**Objednávateľ: RIGHT POWER, a.s.**

so sídlom: Na Bráne 8665/4, 010 01 Žilina

IČO: 36 366 544

DIČ: 2022214007

IČ DPH: SK2022214007

Zapísaná v Obchodnom registri Okresného súdu Žilina, oddiel: Sro, vložka č.: 10762/L

konajúci: Ing. Michael Landau, predseda predstavenstva

Lukáš Choma, MSc., podpredseda predstavenstva

(ďalej len **„Objednávateľ“**)

a

**Zhotoviteľ:**

so sídlom:

IČO:

DIČ:

IČ DPH:

Zapísaná

konajúci:

(ďalej len **„Zhotoviteľ“**)

# Preambula

Zmluvné strany sa dohodli, že cieľom tejto Zmluvy je zhotovenie fotovoltického zdroja pre Objednávateľa, ktorý bude umiestnený na streche Budovy Objednávateľa, bude spĺňať požiadavky pre lokálny zdroj v zmysle § 4b zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (prípadne iných príslušných ustanovení predmetného zákona) a bude pripojený do miestnej distribučnej sústavy (ďalej aj **„Cieľ Zmluvy“**).

Zmluvné strany vyhlasujú, že sú si vedomé, že dosiahnutie Cieľa Zmluvy je možné len po úspešnom ukončení jednotlivých míľnikov stanovených v tejto Zmluve (ďalej aj **„Míľnik“** alebo **„Čiastkový cieľ“**). Míľniky na seba nadväzujú a vzájomne sa podmieňujú. Nesplnenie niektorého z Míľnikov môže znamenať, že nebude možné dosiahnutie Cieľa Zmluvy (ďalej aj **„Zmarenie Cieľa Zmluvy“**).

Zmluvné strany vyhlasujú, že budú konať vo vzájomnej súčinnosti potrebnej pre úspešné ukončenie jednotlivých Míľnikov a v rámci dodržiavania zásad o poctivom obchodnom styku. V prípade, ak by k úspešnému ukončeniu niektorého z Míľnikov bez zavinenia žiadnej zo Zmluvných strán nedošlo, čo by viedlo k Zmareniu Cieľa Zmluvy, poskytnú si Zmluvné strany vzájomné vyrovnanie primerané činnostiam, ktoré Zmluvná strana pri plnení povinností podľa tejto Zmluvy vykonala a nákladom, ktoré Zmluvnej strane pri plnení povinností podľa tejto Zmluvy vznikli.

**Míľniky:**

1. Stanovisko prevádzkovateľa
2. Zhotovenie Realizačného projektu a iná dokumentácia
3. Obstaranie Komponentov
4. Odovzdanie Staveniska
5. Dodávka Komponentov
6. Technické skúšky a potvrdenie spôsobilosti
7. Pripojenie Zariadenia
8. Vypratanie Staveniska a kolaudácia Zariadenia

**Článok I.**

# Definície

* 1. Budova/Budovy: budova/stavba Hala TM1 bez označenia súpisným číslom nachádzajúca sa na pozemku parcely registra C s parcelným číslom 7119 o výmere 6744 m2 vedená Okresným úradom Martin – katastrálnym odborom, nachádzajúca sa v katastrálnom území Martin, obci Martin, okrese Martin, zapísaná na LV č. 6433 a budova/stavba Sklad vozov TU3 so súpisným číslom 5878 nachádzajúca sa na pozemku parcely registra C s parcelným číslom 7120 o výmere 4811 m2 katastrálneho územia Martin vedená Okresným úradom Martin – katastrálnym odborom, nachádzajúca sa v katastrálnom území Martin, obci Martin, okrese Martin, zapísaná na LV č. 6593.
  2. **Obchodný zákonník:** zákon č. 513/1991 Zb. Obchodný zákonník v znení neskorších predpisov
  3. **Pozemok/Pozemky:** parcely registra C s parcelným - 7128/1; 3879/3,4; 4759/1,2; 4763/1; 3879/4; 7131; 7132/1,2; 7119; 7146/7; 7111/2; 7111/3; 7111/4; 7111/5; 7120, ktoré sa nachádzajú v katastrálnom územi Martin.
  4. **Prevádzkovateľ**: prevádzkovateľ miestnej distribučnej sústavy **RIGHT POWER, a.s.**, IČO: 36 366 544 , so sídlom Na Bráne 8665/4, 010 01 Žilina
  5. **Realizačný projekt:** projekt na výstavbu Zariadenia s realizačnou projektovou dokumentáciou Zariadenia, ktoré má byť zhotovené podľa tejto Zmluvy Objednávateľom pre Zhotoviteľa, a to tak, aby Zariadenie spĺňalo Parametre.
  6. **Stavenisko:** vymedzené ako Strecha (Strechy) na Budove (Budovách) a Pozemky, no aj ako ďalšie miesta na Pozemku (Pozemkoch) určené pre výkon prác súvisiacich so zhotovením Zariadenia, prístup k Budove, umiestneniu a uskladneniu materiálov, výrobkov a nástrojov použitých na zhotovenie Zariadenia, a pod.
  7. **Strecha Budovy:** strecha na Budove (Budovách), na ktorej má byť zhotovené Zariadenie Zhotoviteľom pre Objednávateľa.
  8. **Zariadenie/Dielo**: fotovoltaické zariadenie, ktoré má byť zhotovené podľa Zmluvy, ktoré bude spĺňať Parametre a bude špecifikované v Projekte.
  9. **Parametre**: inštalovaná minimálna celková kapacita (výkon) celého Zariadenia: 4338 kWp, umiestnenie: Strecha Budovy a Pozemky, ďalšie parametre uvedené v Prílohe č. 3 (Opis predmetu zákazky), súlad s požiadavkami pre lokálny zdroj v zmysle § 4b zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov.
  10. **Úhrada peňažnej povinnosti:** dňom splnenia peňažnej povinnosti Zmluvnou stranou podľa tejto Zmluvy sa považuje deň pripísania peňažných prostriedkov na bankový účet osoby, ktorá je oprávnená na výplatu/prijatie peňažného plnenia podľa Zmluvy.
  11. **Zmluva o pripojení:** Zmluva o pripojení do miestnej distribučnej sústavy pre Zariadenie uzatvorená s Prevádzkovateľom.

**Článok II.**

# Predmet Zmluvy a právna povaha Zmluvy

* 1. Zmluva je svojou povahou zmiešaná:
  2. v časti, v ktorej sa Zhotoviteľ zaväzuje vykonať činnosti pre Objednávateľa iné ako spočívajúce v zhotovení Realizačného projektu a/alebo Zariadenia, sa táto Zmluva považuje za nepomenovanú zmluvu s prvkami mandátnej Zmluvy podľa § 566 a nasl. zákona č. 513/1991 Zb. Obchodného zákonníka v znení neskorších predpisov (ďalej len **„Obchodný zákonník“**). V prípade, ak Zhotoviteľovi vznikne právo na Cenu, tak odplata a náhrada nákladov z tejto zmluvy Zhotoviteľa budú zahrnuté v Cene,
  3. v časti, v ktorej sa Zhotoviteľ zaväzuje zhotoviť pre Objednávateľa Realizačný projekt, ide o zmluvu o dielo podľa § 536 a nasl. Obchodného zákonníka,
  4. v časti, v ktorej sa Zhotoviteľ zaväzuje zhotoviť pre Objednávateľa Zariadenie, ide o zmluvu o dielo podľa § 536 a nasl. Obchodného zákonníka.
  5. v časti, v ktorej sa Objednávateľ zaväzuje uskladniť pre Zhotoviteľa materiál a prostriedky na zhotovenie Zariadenia na Stavenisku, sa jedná o nepomenovanú zmluvu s prvkami zmluvy o úschove podľa § 747 zákona č. 40/1964 Zb. Občianskeho zákonníka v znení neskorších predpisov (ďalej aj **„Občiansky zákonník“**). Objednávateľovi voči Zhotoviteľovi nevznikajú práva na odplatu a náhradu nákladov z tejto Zmluvy.
  6. Predmet zmluvy o dielo podľa bodu 1. písm. b) tohto článku na zhotovenie Realizačného projektu: touto zmluvou sa zaväzuje Zhotoviteľ vypracovať pre Objednávateľa Realizačný projekt. V prípade, ak vznikne Zhotoviteľovi právo na Cenu, tak Cena za vypracovanie Realizačného projektu bude súčasťou Ceny.
  7. Predmet zmluvy o dielo podľa bodu 1. písm. c) tohto článku na zhotovenie Zariadenia: touto zmluvou sa zaväzuje Zhotoviteľ zhotoviť pre Objednávateľa Zariadenie a Objednávateľ sa zaväzuje zaplatiť za zhotovenie Zariadenia Zhotoviteľovi Cenu.
  8. Predmetom zmluvy je aj záväzok Zhotoviteľa poskytovať Objednávateľovi bežný prevádzkový servis v rozsahu Prílohy č.4 (Špecifikácia bežnej údržby Zariadenia) Zmluvy na dodané zariadenia
  9. **Výpovedná doba**: ak nie je uvedené niečo iné, je výpovedná doba 3 dni a plynie od doručenia výpovede druhej Zmluvnej strane. Uplynutím Výpovednej doby sa Zmluva zrušuje.
  10. **Začiatok Míľnika**: za deň začatia Míľnika sa považuje deň bezprostredne nasledujúci po dni, ktorý pripadá na deň konca bezprostredne predchádzajúceho Míľnika, pokiaľ v Zmluve nie je uvedené niečo iné.
  11. V prípade neposkytnutia súčinnosti zo strany Objednávateľa potrebnej pre riadne vykonávanie činností podľa tejto Zmluvy Zhotoviteľom počas plynutia doby takejto neposkytnutej súčinnosti sa predlžujú lehoty uvedené v Zmluve a nedodržanie Míľnikov a zmarenie Cieľa Zmluvy z tohto dôvodu nemôže byť na ťarchu Zhotoviteľa. Pri predčasnom ukončení Zmluvy alebo pri zmarení Cieľa Zmluvy má Zhotoviteľ právo na kompenzáciu vynaložených nákladov.
  12. Zmluvné strany sa dohodli, že ak vzniknú okolnosti, ktoré bránia riadnemu zhotoveniu Zariadenia (napr. ak výsledkom Statického posudku je negatívne stanovisko, pre ktoré nie je možné zhotoviť Dielo v súlade s platnými právnymi predpismi, prípadne z iných dôvodov objektívne brániacich zhotoveniu Zariadenia), Zhotoviteľ je povinný Objednávateľa bez zbytočného odkladu na takúto okolnosť upozorniť. Ak Objednávateľ napriek upozorneniu zhotoviteľa trvá na zhotovení Diela a skutočnosti na ktoré bol upozornený naďalej existujú, Zhotoviteľ má právo na odstúpenie od zmluvy.

**Článok III.**

# Míľnik I - Stanovisko prevádzkovateľa

* 1. Zhotoviteľ je povinný bez zbytočného odkladu po uzatvorení Zmluvy požiadať Prevádzkovateľa o pripojenie Zariadenia ako lokálneho zdroja postupom podľa § 4b zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov.
  2. Zhotoviteľ bez zbytočného odkladu oznámi Objednávateľovi, že obdržal Stanovisko. V prípade, ak bude Stanovisko záporné, tak sa Zmluvné strany môžu dohodnúť na ďalšom postupe pri dosahovaní Cieľa alebo môže každá zo Zmluvných strán Zmluvu vypovedať.
  3. Splnenie povinnosti podľa predchádzajúceho bodu sa považuje za ukončenie tohto Míľnika.

**Článok IV.**

# Míľnik II – Zhotovenie Realizačného projektu a iná dokumentácia

* 1. Objednávateľ zrealizuje kroky potrebné pre získanie stavebného povolenia a územného rozhodnutia pre stavbu Zariadenia, prípadne akýchkoľvek iných povolení a/alebo potvrdení nevyhnutných pre realizáciu Zariadenia v súlade so všeobecne záväznými právnymi predpismi a touto Zmluvou.
  2. Objednávateľ je povinný odovzdať Zhotoviteľovi na jeho výzvu akékoľvek podklady a dokumentáciu, ktoré sú potrebné pre účely stavebného konania a/alebo nadväzujúcich konaní a/alebo konaní súvisiacich s realizáciou stavby Zariadenia podľa Projektu podľa tohto bodu. Za pravdivosť a obsah týchto podkladov zodpovedá Objednávateľ.
  3. Objednávateľ zabezpečí a bezodkladne odovzdá Zhotoviteľovi dokumentáciu k stavebnému povoleniu viažucu sa k zhotoveniu Zariadenia.
  4. Bez zbytočného odkladu po ukončení predchádzajúceho Míľnika si Zhotoviteľ vyžiada od Objednávateľa statický posudok vypracovaný odbornou osobou/znalcom/statikom pre posúdenie inštalácie Zariadenia na Strechu Budovy (ďalej aj **„Statický posudok“**).
  5. V prípade, ak Statický posudok konštatuje, že Zariadenie nie je z akéhokoľvek dôvodu možné umiestniť a/alebo inštalovať a/alebo zhotoviť na Streche Budovy, nie je to vadou Posudku, ale skutočnosťou, ktorú Zmluvné strany ani pri odbornej starostlivosti nemohli posúdiť a predpokladať. V tomto prípade sa môžu Zmluvné strany dohodnúť na ďalšom postupe alebo ktorákoľvek Zmluvná strana môže Zmluvu vypovedať.
  6. Následne po kladnom stanovisku v Statickom posudku v súlade s bodom 4.5 tohto článku a po vydaní právoplatného stavebného povolenia začne Zhotoviteľ s vypracovaním Realizačného projektu.
  7. Lehoty zaväzujúce Dodávateľa k vypracovaniu Realizačného projektu začínajú plynúť od momentu odovzdania dokumentácie k stavebnému povoleniu Objednávateľom.
  8. Predpokladaná doba vyhotovenia Realizačného projektu a jeho oboznámenia Objednávateľovi je 60 dní.
  9. Objednávateľ je povinný poskytnúť Zhotoviteľovi potrebnú súčinnosť pri spracovaní Realizačného projektu. Objednávateľ je povinný odovzdať Zhotoviteľovi na jeho výzvu akékoľvek podklady a dokumentáciu, ktoré sú potrebné pre spracovanie Realizačného projektu. Za pravdivosť a obsah týchto podkladov zodpovedá Objednávateľ.
  10. Po zhotovení Realizačného projektu Zhotoviteľ zabezpečí, aby sa Objednávateľ s Realizačným projektom oboznámil/mohol oboznámiť. Za zabezpečenie oboznámenia sa s projektom sa považuje aj zaslanie fotokópie (skenu) Realizačného projektu (pozostávajúceho z kompletných podkladov tvoriacich Realizačný projekt) prostredníctvom emailu na emailovú adresu Objednávateľa uvedené v záhlaví tejto Zmluvy.

**Článok V.**

# Miľnik III – Obstaranie Komponentov

* 1. Zhotoviteľ urobí kroky, aby záväzne objednal stavebné, technologické a iné komponenty potrebné na zhotovenie a inštaláciu Zariadenia (ďalej aj „Komponenty“), a to tých hlavných Komponentov, ktoré sú potrebné na začatie vykonávania stavby Zariadenia podľa Realizačného projektu. Zoznam hlavných Komponentov, ktoré sú potrebné na zhotovenie Zariadenia, je uvedený v zozname položiek uvedeného v Prílohe č. 1 tejto Zmluvy.
  2. Ak Komponenty nebudú dodané vôbec z dôvodov na strane dodávateľa Komponentov a na trhu bude nedostatok Komponentov, pre ktorý nebude možné Komponenty vôbec objednať (prípadne aj Komponent jednotlivo), tak Objednávateľ môže zmluvu vypovedať.
  3. Dodanie Komponentov v rozsahu potrebnom na začatie realizovania stavby/inštalácie Zariadenia oznámi Zhotoviteľ Objednávateľovi. Zároveň najneskôr do 5 dní od takéhoto dodania oznámi Zhotoviteľ Objednávateľovi to, že je spôsobilý a pripravený realizovať stavbu/inštaláciu Zariadenia. Doručením oznámenia podľa tohto bodu sa považuje tento Míľnik za ukončený.

**Článok VI.**

# Míľnik IV – Odovzdanie Staveniska

* 1. Bez zbytočného odkladu po ukončení bezprostredne predchádzajúceho Míľnika si Zmluvné strany dohodnú dátum odovzdania Staveniska.
  2. Stavenisko je povinný Objednávateľovi protokolárne odovzdať najneskôr do 30 dní od začatia tohto Míľnika.
  3. Stavenisko musí spĺňať predovšetkým tieto požiadavky:
  4. požiadavky na ochranu a bezpečnosť pri práci vyplývajúce z osobitných predpisov,
  5. musí byť umožnený prístup na Stavenisko v neobmedzenom rozsahu, alebo ak sa tak Zmluvné strany dohodnú, tak v obmedzenom rozsahu na základe dojednania Zmluvných strán, alebo vždy aspoň na výzvu Zhotoviteľa,
  6. na Stavenisku musí byť vyčlenené miesto na umiestnenie a skladovanie Komponentov a ďalších strojov, prístrojov a nástrojov používaných Zhotoviteľom pri zhotovení/inštalácii Zariadenia, a to na základe osobitnej dohody Zmluvných strán.
  7. pre osoby na strane Zhotoviteľa vykonávajúce činnosti pri zhotovení Zariadenia musia byť Objednávateľom na Stavenisku určené/vymedzené/zabezpečené priestory pre zabezpečenie hygienických potrieb týchto osôb vrátane toaliet.
  8. Za splnenie požiadaviek Staveniska zodpovedá Objednávateľ. V prípade, ak Stavenisko nebude spĺňať požiadavky uvedené v Zmluve a/alebo požiadavky dohodnuté medzi Zmluvnými stranami, je Zhotoviteľ oprávnený vyzvať Objednávateľa na odstránenie vád Staveniska. Ak ani po doručení písomnej výzvy k odstráneniu vytýkaných vád nedôjde, je Zhotoviteľ oprávnený Zmluvu vypovedať.
  9. Zhotoviteľ obmedzí svoju činnosť na Stavenisko a na akékoľvek ďalšie priestory, ktoré Objednávateľ odsúhlasil ako pracovné priestory. Zhotoviteľ je oprávnený v rámci Staveniska umiestniť iba vybavenie, materiály a ďalšie predmety, ktoré sú nevyhnutné pre realizáciu Zariadenia.
  10. Riadne odovzdanie Staveniska znamená ukončenie tohto Míľnika.

**Článok VII.**

# Míľnik V – Dodávka Komponentov

* 1. Zhotoviteľ dodá všetky potrebné Komponenty na Stavenisko, pričom dodávka bude preukázaná protokolom podpísaným oprávnenými osobami Zmluvných strán.
  2. Zhotoviteľ je povinný ukončiť Míľnik V do 28.12.2023

**Článok VIII.**

# Míľnik VI – Zhotovenie stavby Zariadenia/montáž a inštalácia Zariadenia

* 1. Bez zbytočného odkladu po ukončení Míľnika IV (Odovzdanie Staveniska), začne Zhotoviteľ so zhotovením stavby Zariadenia/montážou/inštaláciou Zariadenia. Zhotoviteľ je oprávnený realizovať zhotovenie stavby Zariadenia/montáž/inštaláciu Zariadenia aj prostredníctvom subdodávateľov.
  2. V prípade nepriaznivých poveternostných podmienok (napr. dennej teploty nižšej ako 5 °C a/alebo zrážok a/alebo nepriaznivej veternej situácie) sa Zmluvné strany dohodli, že termín ukončenia realizácie sa predlžuje o príslušný počet dní trvania takýchto nepriaznivých poveternostných podmienok.
  3. Zhotoviteľ postupuje pri zhotovením stavby/inštaláciu Zariadenia s odbornou starostlivosťou. Vedením týchto stavebných prác poverí Zhotoviteľ ním určenú osobu ako vedúceho stavby.
  4. Zhotoviteľ sa zaväzuje realizovať stavbu Zariadenia podľa Realizačného projektu a v rozsahu podľa Parametrov. Zhotoviteľ môže realizovať technické zmeny, ktoré nebudú mať dopad na zníženie technických Parametrov a na kvalitu a cenu Diela len s písomným súhlasom Objednávateľa. V prípade, že počas plnenia tejto zmluvy vzniknú dodatočné požiadavky na plnenie mimo dohodnutého rámca Parametrov, ktorých vznik vyplynie zo všeobecne záväzných právnych predpisov alebo interných predpisov tretích strán, Zmluvné strany sa dohodli že vzájomne odsúhlasené náklady na takéto dodatočné plnenie sa budú fakturovať v čase, kedy nastalo dodatočné plnenie zo strany Zhotoviteľa. V prípade, ak plnenie mimo dohodnutého rozsahu má vplyv na plnenie tohto Míľnika, posúva sa termín splnenia Míľnika o čas potrebný na toto plnenie, o čom sa Zhotoviteľ zaväzuje informovať Objednávateľa bezodkladne.
  5. Zhotoviteľ sa zaväzuje zabezpečiť montáž takým spôsobom, ktorý nebude mať negatívny vplyv na funkčnosť Budovy. Objednávateľ sa zaväzuje vypracovať v prípade potreby odborné/znalecké posudky na dotknuté časti Budovy a odstránenie nedostatkov vyplývajúcich z odborných/znaleckých posudkov si zabezpečí Objednávateľ na vlastné náklady.
  6. Ak Zhotoviteľ zistí pri realizácii stavby Zariadenia skryté prekážky znemožňujúce jeho realizáciu dohodnutým spôsobom, oznámi túto skutočnosť bez zbytočného odkladu Objednávateľovi a navrhne mu zmenu realizácie stavby Zariadenia. Do dosiahnutia vzájomnej dohody nebude Zhotoviteľ v realizácii stavby Zariadenia pokračovať. V takom prípade sa Zmluvné strany dohodnú na nových termínoch vyhotovenia Zariadenia. Po dobu trvania prekážok nie je Zhotoviteľ v omeškaní s dokončením tohto Míľnika.
  7. Zhotoviteľ je povinný uzatvoriť poistnú zmluvu a túto mať uzatvorenú počas celého trvania Zmluvy. Poistná zmluva sa vzťahuje na prípad(y), ak by činnosťou Zhotoviteľa alebo ním určených osôb došlo ku vzniku škody na Budove a Pozemku, pričom poistné krytie z takejto poistnej zmluvy má byť do výšky 60% z ceny Diela. V prípade nutnosti predĺženia doby trvania poistnej zmluvy a s tým súvisiacich nákladov z dôvodu omeškania so svojimi povinnosťami na strane Objednávateľa je Objednávateľ povinný náklady na predĺženie trvania poistnej zmluvy Zhotoviteľovi bezodkladne uhradiť.
  8. Zhotoviteľ zodpovedá za škodu na Budove len v prípade, ak by k jej vzniku došlo zavineným porušením povinností Zhotoviteľa, alebo ním vybraného subdodávateľa, ktorý realizoval zhotovenie Diela v zmysle bodu 8.1. tohto Článku.
  9. Zhotoviteľ zodpovedá za škodu na Zariadení, a to až do jeho odovzdania v súlade s touto Zmluvou.
  10. Po dokončení stavebných práv a inštalácie Zariadenia:
  11. Zhotoviteľ vyhotoví a doručí Objednávateľovi Protokol o zhotovení Diela,
  12. Zmluvné strany si dohodnú fyzickú obhliadku Zariadenia, a to tak, aby sa uskutočnila nie neskôr ako 10 pracovných dní po doručení Protokolu o zhotovení Diela,
  13. Zmluvné strany o obhliadke Zariadenia spíšu Protokol o ohliadke. V Protokole o obhliadke sa uvedú podstatné skutočnosti zistené pri obhliadke Zariadenia.
  14. Riadne vykonanie obhliadky Zariadenia a spísanie Protokolu o obhliadke sa považuje za skončenie tohto Míľnika.

**Článok IX.**

# Míľnik VII – Technické skúšky a potvrdenie spôsobilosti

* 1. Bez zbytočného odkladu po ukončení bezprostredne predchádzajúceho Míľnika VI (Zhotovenie stavby Zariadenia, montáž a inštalácia Zariadenia), začne Zhotoviteľ realizovať činnosti stanovené pre tento Míľnik VII (Technické skúšky a potvrdenie spôsobilosti).
  2. Zhotoviteľ zabezpečí vykonanie technických a funkčných skúšok Zariadenia v súlade s bodom 10.2. písm. e) a f) Zmluvy, ktorých výsledkom má byť overenie technických vlastností Diela ako fotovoltického zdroja spôsobilého slúžiť ako lokálny zdroj, ktorý je zároveň spôsobilý pre pripojenie do miestnej distribučnej sústavy (ďalej aj **„potvrdenie spôsobilosti“**).
  3. V prípade, ak sa nepotvrdí spôsobilosť Zariadenia je Zhotoviteľ povinný odstrániť vadu na Zariadení tak, aby Zariadenie bolo spôsobilé na prevádzku do bezodkladne od zistenia tejto skutočnosti.

**Článok X.**

# Míľnik VIII - Pripojenie Zariadenia

* 1. Zhotoviteľ priebežne v jednotlivých Míľnikoch bude realizovať činnosť podľa tejto Zmluvy pre Objednávateľa za účelom pripojenia zariadenia v súlade so zákonom č 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a s podmienkami prevádzkového poriadku Prevádzkovateľa.
  2. Za účelom uvedeným v tomto článku Zhotoviteľ poskytne Objednávateľovi súčinnosť pri:
  3. podaní žiadosti o pripojenie a obdržaní Vyjadrenia od Prevádzkovateľa,
  4. podpise zmluvy o pripojení a zmluvy o prístupe,
  5. predložení Realizačného Projektu (projektovej dokumentácie) na schválenie Prevádzkovateľovi,
  6. podaní žiadosti o vykonanie Technickej obhliadky Zariadenia,
  7. podaní žiadosti o vykonanie Funkčnej skúšky zdroja,
  8. zaslaní Oznámenia o prevádzke Prevádzkovateľovi,
  9. pri činnostiach súvisiacich s kolaudáciou,
  10. pri akýchkoľvek iných nevyhnutných úkonoch súvisiacich s pripojením Zariadenia.
  11. Riadnym pripojením Zariadenia vzniká Zhotoviteľovi právo na zaplatenie 100% Ceny.
  12. Riadne zaplatenie Ceny Diela Zhotoviteľovi znamená ukončenie tohto Míľnika.

**Článok XI.**

# Míľnik IX – Kolaudácia, odovzdanie Zariadenia a vypratanie Staveniska

* 1. Činnosti spojené s kolaudáciou realizuje Zhotoviteľ, a to v súčinnosti s Objednávateľom.
  2. Zhotoviteľ je povinný ukončiť Míľnik IX najneskôr do 30.04.2024
  3. Po vykonaní Technických skúšok, ktoré potvrdia spôsobilosť Zariadenia:
  4. Zmluvné strany si dohodnú odovzdanie Zariadenia, a to tak, aby sa uskutočnilo nie neskôr ako 10 pracovných dní po oboznámení Zhotoviteľa o výsledku Technických skúšok, ktoré potvrdili spôsobilosť Zariadenia,
  5. Zmluvné strany o odovzdaní Zariadenia spíšu Protokol o odovzdaní Zariadenia,
  6. v prípade, že sa Objednávateľ bezdôvodne nedostaví na prevzatie Zariadenia alebo bezdôvodne odmietne podpísať Protokol o odovzdaní Zariadenia považuje sa Zariadenie za odovzdané v deň, ktorý bol určený ako deň pre odovzdanie Zariadenia a spísania Protokolu.
  7. Podpísaním Protokolu o odovzdaní Zariadenia, inak dňom odovzdania Zariadenia podľa ods. 11.3 tohto článku Zmluvy:
  8. nadobúda vlastnícke právo k Zariadeniu, príslušenstvu a jeho súčastiam uvedeným v Protokole, ak k tomuto momentu došlo k úhrade Ceny v celosti;
  9. prechádza na Objednávateľa zodpovednosť za škodu vzniknutú na Zariadení a/alebo v súvislosti so Zariadením;
  10. Zhotoviteľ potvrdzuje, že Zariadenie posúdil dôkladne s odbornou starostlivosťou;
  11. Zhotoviteľ vyhlasuje, že Zariadenie zodpovedá Realizačnému projektu a pokynom Objednávateľa udeleným počas zhotovenia Zariadenia. Ak by Zariadenie bolo zhotovené odchylne od Realizačného projektu a túto skutočnosť Objednávateľ nevytkne, má sa za to, že zhotovenie Zariadenia zodpovedá Zmluve;
  12. Objednávateľ a Zhotoviteľ vyhlasujú, že Zariadenie v čase odovzdania nemalo iné vady, ako tie, ktoré sú uvedené v Protokole o odovzdaní Zariadenia.
  13. Bez zbytočného odkladu po odovzdaní Zariadenia Zhotoviteľ vypratá Stavenisko. Zhotoviteľ je povinný zabezpečiť odstránenie všetkého prebytočného vybavenia a materiálu ako aj odstránenie odpadu, sutín, odpadkov a nadbytočného materiálu. Zhotoviteľ pri vyprataní Staveniska odstráni takisto všetky vnesené veci na Stavenisko, ktoré neboli použité pri zhotovení Zariadenia. K veciam umiestneným na Stavenisku nemá Objednávateľ zádržné právo, a to ani po skončení Zmluvy. Ak Zhotoviteľ vnesené veci na Stavenisko podľa tohto bodu nevypratá, Objednávateľ vo vzťahu k nevyprataným veciam umiestneným na Stavenisku vykonáva povinnosti uschovávateľa, pričom skutočné náklady, ktoré mu takouto úschovou vzniknú, je oprávnený si uplatniť voči Zhotoviteľovi.

**Článok XII.**

# Cena a platobné podmienky

* 1. Zmluvné strany sa dohodli, že cena za Dielo dohodnutá v súlade s platnými všeobecne záväznými právnymi predpismi je:

[●] EUR bez DPH (slovom: [●] eur bez DPH) (ďalej len „Cena“).

* 1. Podrobná špecifikácia Ceny (ďalej len „Špecifikácia ceny“) je uvedená v Prílohe č. 2 Zmluvy.
  2. K Cene Zhotoviteľ s miestom podnikania na územní SR účtuje daň z pridanej hodnoty (ďalej len „DPH“) v zmysle platných všeobecne záväzných právnych predpisov na území Slovenskej republiky. Ak má Zhotoviteľ miesto sídla mimo územia Slovenskej republiky, na území členského štátu EÚ a je platiteľom DPH v mieste svojho sídla, neúčtuje DPH (prenesenie daňovej povinnosti).
  3. V prípade, že Cena, nebude v súlade so zákonom o DPH, resp. ďalšími súvisiacimi príslušnými platnými všeobecne záväznými právnymi predpismi, ktorých porušenie alebo nedodržanie by malo vplyv na Cenu Diela, Zhotoviteľ je povinný na žiadosť alebo upozornenie Objednávateľa vykonať opravu daňového dokladu – faktúry. Takýto úkon sa nebude považovať za zmenu Ceny.
  4. V prípade, ak Cena, bude obsahovať inú sadzbu DPH, aká je platná na území SR, Objednávateľ odpočíta udanú hodnotu DPH od Ceny a pripočíta k nim sadzbu DPH platnú na území SR. Takýto úkon sa nepovažuje za zmenu Ceny. Objednávateľ si správnosť svojich prepočtov overí žiadosťou o vysvetlenie Ceny. V prípade, ak sa potvrdí správnosť prepočtu Objednávateľa, Zhotoviteľ je povinný, na základe v predchádzajúcej vete uvedeného, vykonať opravu daňového dokladu – faktúry.
  5. Cena je pevná a sú v nej zahrnuté všetky náklady Zhotoviteľa spojené so zhotovením Zariadenia, predovšetkým, avšak nielen vrátane vecí, súčiastok technických prostriedkov a technických nástrojov, použitých na zhotovenie Zariadenia, ako aj náklady likvidácie odpadu vzniknutého činnosťou Zhotoviteľa, prepravné náklady vykladania Zariadenia, resp. jeho časti v mieste plnenia, dane, clá a iné poplatky súvisiace s dovozom, poplatky súvisiace s certifikáciou výrobkov, správne a obdobné poplatky vyberané akýmkoľvek orgánom štátnej správy, cena za prekontrolovanie Zariadenia v rámci záručnej doby a cena záručného servisu a všetkých úkonov a/alebo činností tvoriacich súčasť záručných servisných prác a služieb, ako aj cena dokumentácie, ktorá je nevyhnutná na prevzatie a užívanie Diela, resp. jeho časti, alebo s ním súvisí, alebo je súčasťou Zariadenia v zmysle Zmluvy.
  6. Zmluvné strany sa dohodli, že Cena bude uhradená nasledovne: 100% z Ceny bude uhradených po ukončení Míľnika VIII (Pripojenie Zariadenia)
  7. Peňažné plnenia uvedené v tomto článku Zmluvy sú uvedené bez DPH.
  8. Zhotoviteľ fakturuje Objednávateľovi peňažné plnenia podľa tohto článku Zmluvy faktúrou. Faktúra musí spĺňať požiadavky kladené na účtovný doklad. Splatnosť peňažného plnenia fakturovaného faktúrou musí byť najmenej 30 dní od vyhotovenia faktúry, pričom splatnosť neuplynie skôr ako 5 dní po doručení faktúry Objednávateľovi.
  9. V prípade omeškania so zaplatením faktúry určenej Objednávateľovi (akejkoľvek časti odplaty vyplývajúcej z faktúry) vzniká Zhotoviteľovi
  10. nárok na zaplatenie zmluvnej pokuty vo výške 0,05 % z dlžnej sumy za každý aj začatý deň omeškania s úhradou faktúry a zároveň
  11. ak omeškanie so zaplatením faktúry trvá viac ako 120 dní a Objednávateľ neuhradil omeškanú platbu ani na výzvu Zhotoviteľa, Zhotoviteľovi vzniká právo na odstúpenie od tejto Zmluvy.
  12. Zmluvné strany sa dohodli, že v prípade neukončenia Míľnika IX (Kolaudácia a odovzdanie Zariadenia a vypratanie Staveniska) do 31.12.2023 je Zhotoviteľ povinný najneskôr do 5 pracovných dní vystaviť v prospech Objednávateľa neodvolateľnú a nepodmienenú bankovú záruku za splnenie časti kontraktu (performance guarantee) Zmluvy vo výške celkovo 20% Ceny Diela, vystavenú renomovanou slovenskou alebo českou bankou alebo slovenskou, či českou pobočkou renomovanej medzinárodnej banky alebo renomovanou medzinárodnou bankou vo forme a v znení (obsahu) akceptovateľnom Objednávateľom splatnú na prvú výzvu Objednávateľa adresovanú banke.
  13. Zhotoviteľ je povinný predložiť Objednávateľovi znenie bankovej záruky za účelom jej odsúhlasenia.
  14. Objednávateľ je oprávnený uspokojiť z prostriedkov čerpaných z predmetnej bankovej záruky akékoľvek svoje splatné nároky voči Zhotoviteľovi z tejto Zmluvy. Všetky poplatky a náklady vynaložené na vystavenie danej bankovej záruky znáša Zhotoviteľ. V prípade čerpania bankovej záruky Objednávateľom je Zhotoviteľ bez zbytočného odkladu povinný obnoviť sumu bankovej záruky do jej plnej výšky, a to najneskôr do 10 dní od doručenia písomnej výzvy Objednávateľa na jej obnovenie.
  15. Banková záruka podľa bodu 12.11. tohto článku je platná do ukončenia Míľnika IX (Kolaudácia a odovzdanie Zariadenia) pričom Zhotoviteľ je povinný ukončiť Míľnik IX najneskôr do 30.04.2024.
  16. Zmluvné strany sa dohodli, že Objednávateľ je po úspešnom konečnom prevzatí Zariadenia (ukončenie Míľnika IX) povinný vrátiť Zhotoviteľovi bankovú záruku uvedenú v bode 12.11. tohto článku Zmluvy. V prípade, že v lehote do termínu vykonania a konečného prevzatia Zariadenia nie je Zariadenie riadne dodané z dôvodu omeškania Zhotoviteľa alebo z dôvodov na strane Zhotoviteľa, je Objednávateľ oprávnený uplatniť si bankovú záruku podľa bodu 12.11. tohto článku Zmluvy a takto získanú sumu zadržať za účelom zabezpečenia akýchkoľvek svojich nárokov voči Zhotoviteľovi až do úspešného vykonania a konečného prevzatia Zariadenia. Bankovú záruku podľa tohto bodu je Objednávateľ povinný vrátiť Zhotoviteľovi bezodkladne po úspešnom vykonaní a konečnom prevzatí Zariadenia, po odrátaní svojich preukázateľných a opodstatnených pohľadávok, nákladov a pod.

**Článok XIII.**

# Komunikácia zmluvných strán

* 1. Zmluvné strany budú spolu komunikovať buď písomne na adresy stanovené v úvode tejto zmluvy alebo e-mailom prostredníctvom zástupcov výslovne menovaných touto zmluvou takto:
  2. Zhotoviteľ týmto výslovne menuje zástupcov: \_\_\_\_ (mobil: \_\_\_\_, email: \_\_\_\_)
  3. Objednávateľ týmto výslovne menuje za svojho zástupcu: Ing. Michael Landau, (mobil: +421 964 524, e-mail: michael.landauightpower.com) vo veciach obchodných a zmluvných, a Ing. Jana Šterbinská (mobil: +421 907 996 936, e-mail: jana.sterbinska@rightpower.com) vo veciach technických;
  4. Obe zmluvné strany sú oprávnené zmeniť svojich zástupcov, o čom musia neodkladne informovať druhú zmluvnú stranu.

**Článok XIV.**

# Ukončenie Zmluvy

* 1. Každá zo Zmluvných strán je oprávnená Zmluvu vypovedať iba v prípadoch výslovne uvedených v Zmluve.
  2. Zhotoviteľ je oprávnený Zmluvu vypovedať aj v prípade ak bol voči Objednávateľovi podaný návrh na vyhlásenie konkurzu alebo vyhlásený konkurz.
  3. V prípade, je na strane Objednávateľa dané právo na odstúpenie od Zmluvy z dôvodu podstatného porušenia povinnosti Zhotoviteľom, je Objednávateľ povinný pred odstúpením od Zmluvy o tejto skutočnosti informovať a poskytnúť mu dodatočnú, maximálne 20 dňovú lehotu na splnenie povinnosti, so splnením ktorej je v omeškaní.

**Článok XV.**

# Záručná doba

* 1. Na Zariadenie začína plynúť záručná doba v trvaní: 60 mesiacov od doby podpísania Protokolu o prevzatí oboma Zmluvnými stranami bližšie špecifikovaného v Článku XI bod 11.3 písmeno b) tejto zmluvy. Zhotoviteľ nezodpovedá za žiadne vady alebo poruchy Zariadenia, ktoré boli spôsobené (i) vinou Objednávateľa, t. j. neodborným zaobchádzaním a/alebo zásahom, (ii) nedodržaním záručných podmienok, (iii) nedodržaním doporučení pre prevádzku zariadení dodaných Zhotoviteľom, (iv) vyššou mocou, resp. inými dôvodmi vylučujúcimi zodpovednosť Zhotoviteľa (živelná pohroma, požiar, sabotáž a pod.). Zhotoviteľ nezodpovedá za odstránenie vád prevedených prác, pokiaľ mu Objednávateľ nezabezpečí prístup do priestoru, kde sa vada mala odstrániť, ani za dodatočné škody spôsobené touto skutočnosťou.
  2. Zhotoviteľ zároveň poskytuje Objednávateľovi záruku v trvaní 20 rokov na lineárny pokles výkonu fotovoltických panelov od doby podpísania Protokolu oboma Zmluvnými stranami bližšie špecifikovaného v Článku XI bod 11.3 písmeno b) tejto zmluvy.
  3. V prípade, ak by na niektorý z Komponentov zaobstaraných Zhotoviteľom bola výrobcom alebo

treťou osobou poskytovaná záruka v dlhšej ako 60 mesačnej záručnej dobe, prechádzajú na Objednávateľa práva uplatňovať si zodpovednosť z vád Komponentov a uplatňovať reklamácie

voči dodávateľom, od ktorých nadobudol Zhotoviteľ takéto Komponenty. V prípade potreby Zhotoviteľ poskytne pre účely uplatnenia práv zo záruky Objednávateľovi počas trvania takejto

záručnej doby presahujúcej 60 mesiacov plnú súčinnosť.

**Článok XVI.**

# Servis a údržba Zariadenia

* 1. Súčasťou Diela je aj záväzok Zhotoviteľa po dokončení inštalácie a montáže Zariadenia a po odovzdaní Zariadenia zabezpečiť a/ alebo poskytnúť a/alebo vykonávať potrebné a nevyhnutné servisné služby na Zariadení minimálne počas nasledujúcich 5 rokov po odovzdaní Zariadenia v súlade s príslušnými platnými všeobecne záväznými právnymi predpismi a príslušnými platnými technickými normami a podľa podmienok tejto Zmluvy.
  2. Zhotoviteľ sa zaväzuje poskytovať Objednávateľovi bežný prevádzkový servis v rozsahu Prílohy č.4 Zmluvy na dodané zariadenia.
  3. Zhotoviteľ sa zaväzuje poskytnúť školenia pre Objednávateľa do doby ukončenia Míľnika VIII. tejto Zmluvy v nasledovnom rozsahu:

1. Školenie riadenia a ovládanie riadiacich systémov, elektrotechnických častí ako aj výrobného procesu
2. Školenia kritických situácií a riešenie problémov pri poruchách
3. Rozsah školení v rozsahu do 40 hodín pre min 10 ľudí
   1. Vyškolené osoby budú v prípade výpadku bude schopné reštartovať systém. V prípade väčšieho výpadku je Zhotoviteľ povinný zabezpečiť výjazd servisného technika na miesto inštalácie Diela.

**Článok XVII.**

# Záverečné ustanovenia

* 1. Táto Zmluva a jej výklad sa riadi právnymi predpismi Slovenskej republiky. Na právne vzťahy v nej neupravené sa primerane použijú najmä Obchodného zákonníka a ostatné aplikovateľné ustanovenia právnych predpisov platných v Slovenskej republike.
  2. Zmluva nadobúda platnosť a účinnosť dňom jej podpisu oprávnenými zástupcami obidvoch zmluvných strán.
  3. Uzatvorením tejto Zmluvy sa rušia a/alebo nahrádzajú všetky predchádzajúce dohody uzatvorené medzi Zmluvnými stranami súvisiace s predmetom tejto Zmluvy.
  4. Objednávateľ nie je oprávnený si jednostranne započítať svoje pohľadávky voči pohľadávkam Zhotoviteľa.
  5. Zmena záväzku z tejto Zmluvy je možná jedine v prípade, ak jej potreba vyplýva z ustanovení a podmienok dohodnutých v tejto Zmluve. V ostatných prípadoch je zmena záväzkov možná iba na základe obojstrannej dohody Zmluvných strán formou písomného dodatku k tejto Zmluve.
  6. Každé ustanovenie Zmluvy sa, pokiaľ je to možné, interpretuje tak, aby bolo účinné a platné podľa platných právnych predpisov. Pokiaľ by však niektoré ustanovenie Zmluvy bolo podľa platných právnych predpisov nevymožiteľné alebo neplatné, nebude tým dotknutá platnosť alebo vymožiteľnosť ostatných ustanovení Zmluvy, ktoré budú i naďalej záväzné a v plnom rozsahu platné a účinné. V prípade takejto nevymožiteľnosti alebo neplatnosti budú strany v dobrej viere rokovať, aby sa dohodli na zmenách alebo doplnkoch Zmluvy, ktoré sú potrebné na realizáciu zámerov Zmluvy, potrebných v súvislosti s príslušnou nevymožiteľnosťou alebo neplatnosťou.
  7. Všetky spory vyplývajúce z tejto Zmluvy sa strany zaväzujú riešiť prednostne dohodou. Prípadné spory, o ktorých sa Zmluvné strany nedohodnú, budú postúpené na rozhodnutie vecne a miestne príslušnému súdu Slovenskej republiky.
  8. Táto Zmluva je vyhotovená v dvoch (2) originálnych listinných vyhotoveniach, z ktorých každá Zmluvná strana obdrží po jednom (1) vyhotovení.
  9. Osoby podpisujúce túto Zmluvu v mene Zmluvných strán vyhlasujú, (i) že si túto Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto Zmluva vyjadruje ich slobodnú a vážnu vôľu prostú akýchkoľvek omylov a (iv) že táto Zmluva nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.

V\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_ V\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_

|  |  |  |
| --- | --- | --- |
| za Objednávateľa: |  | za Zhotoviteľa: |
| RIGHT POWER, a.s.  Ing. Michael Landau, konateľ |  |  |
| RIGHT POWER, a.s.  Lukáš Choma, MSc., konateľ |  |  |

# Zoznam príloh

Príloha č. 1 - Zoznam položiek Komponentov (bude dodané v ponuke)

Príloha č. 2 – Špecifikácia ceny (bude dodané v ponuke)

Príloha č. 3 – Opis predmetu zákazky

Príloha č. 4 – Špecifikácia bežnej údržby Zariadenia / Zoznam činností, úkonov a náhradných dielov pre bežný prevádzkový servis (bude dodané v ponuke)

Príloha č. 5 - Zoznam subdodávateľov (bude dodané v ponuke)